
RAPORT DE SPECIALITATE

Privind
 Proiectul de hotarâre privind anularea creanțelor fiscale restante mai mici de 40 lei existente în sold la 31.12.2019


[bookmark: _GoBack]Având în vedere Referatul de aprobare al proiectului de hotărâre nr.SC2020-008930,  al Primarului Municipiului Timișoara și Proiectul de hotărâre privind anularea creanțelor fiscale restante mai mici de 40 lei existente în sold la 31.12.2019,  prin care se propune, anularea creanțelor fiscale restante mai mici de 40 lei existente în sold la 31.12.2019.

Facem următoarele precizări:

În conformitate cu prevederile art. 266 alin. 5,6,7 din Legea nr. 207/2015 privind Codul de Procedură Fiscală:
[bookmark: A266]ART. 266 - Anularea creanţelor fiscale
(5)Creanţele fiscale restante administrate de organul fiscal central, aflate în sold la data de 31 decembrie a anului, mai mici de 40 lei, se anulează. Plafonul se aplică totalului creanţelor fiscale datorate şi neachitate de debitori.
(6)În cazul creanţelor fiscale administrate de organul fiscal local, prin hotărâre, autorităţile deliberative pot stabili plafonul creanţelor fiscale care pot fi anulate, care nu poate depăşi limita maximă prevăzută la alin. (5).
(7)Prevederile alin. (6) se aplică totalului creanţelor fiscale datorate şi neachitate de debitori aflate în sold la data de 31 decembrie a anului.

Astfel, în cazul creanțelor fiscale restante administrate de organul fiscal local, aflate în sold la sfârsitul fiecărui an fiscal, legiuitorul a instituit posibilitatea ca, prin hotarâre, autoritățile deliberative să stabilească plafonul creanțelor fiscale a căror valoare este mai mică de 40 de lei, care pot fi anulate. Plafonul se aplică totalului creanțelor fiscale datorate și neachitate de debitori.
La data de 31.12.2019 există în sold creanțe fiscale datorate și neachitate de debitorii persoane fizice, mai mici de 40 lei, în suma totală de 85338 lei, respectiv: 
- 85338 lei creanțe fiscale restante mai mici de 40 lei/debitor, datorate și neachitate de debitorii persoane fizice, evidentiate în Anexa 1 la prezentul raport, parte integranta din acesta. 

Arătăm  că, executarea silită a contribuabililor care au restanțe la bugetul local presupune din partea organului fiscal efectuarea unor activități precum:  
-emiterea și tipărirea somației, a titlului executoriu și comunicarea acestora către debitori;
- solicitarea de informații despre debitori de la diverse instituții abilitate; 
-emiterea și comunicarea adreselor de înființare a popririi către instituțiile bancare și alți terți popriți, precum și alte activități  care generează cheltuieli materiale, de personal și cheltuieli poștale efectuate în  vederea comunicării actelor administrative emise în vederea executării silite, cheltuieli care depășesc valoarea de 40 lei.

Precizăm că în aceste condiții, anularea creanțelor fiscale restante, mai mici de 40 lei, aflate în sold la data de 31.12.2019, vizează evitarea cheltuielilor care ar putea depăși valoarea creanței urmărite și a neplăcerilor generate de măsurile specifice de executarea silită a debitorilor persoane fizice în vederea stingerii unei creanțe a cărei valoare nu justifică de cele mai multe ori procedurile și demersurile legale necesare a fi întreprinse în vederea încasării/recuperării acestor creanțe.

În concluzie, propunerea de anulare a creantelor fiscale restante mai mici de 40 lei, aflate în sold la data de 31.12.2019, se încadrează în limita maximă prevăzută de codul fiscal la art.266 alin.6 din Legea nr.207/2015 privind Codul de Procedura Fiscala, plafonul creantelor fiscale care pot fi anulate vizând creanțe fiscale ale debitorilor a căror valoare totală este mai mică de 40 lei. Plafonul se aplică totalului creanțelor fiscale datorate și neachitate de debitori.

Având in vedere prevederile legale expuse în prezentul raport, ținând cont de atribuțiile si specificul activității instituției noastre, apreciez că, proiectul de hotărâre pentru anularea creanțelor fiscale restante mai mici de 40 lei, aflate în sold la data de 31.12.2019, îndeplinește conditiile pentru a fi supus dezbaterii si aprobarii plenului consiliului local.

